钦定古今图书集成/理学汇编/学行典/第057卷 > 春秋繁露 > 《仁义法》
## 钦定古今图书集成/理学汇编/学行典/第057卷 > 春秋繁露 > 《仁义法》

义在正我，不在正人。夫我无之求诸人，我有之而非
诸人，人之所不能受也，其理逆矣，何可谓义？义者，得
宜在我者，宜在我者，而后可称义。故言义者，合我与
宜以为一言，以此操之义为言我也。故曰：“有为而得
义者，谓之自得；有为而失义者，谓之自失；人好义者，
谓之自好；人不好义者，谓之不自好。”以此参之，义，我
也明矣。